polyglot-tagger/wikipedia-language-snippets-filtered huggingface dataset:
பல அசிட்டேட்டு உப்புகள் அயனப் பண்பைக் கொண்டுள்ளன. தண்ணீரில் மிக நன்றாக இவை கரைந்து போவதன் மூலம் இப்பண்பை வெளிப்படுத்துகின்றன. பொதுவாக காணப்படும் அசிடேட்டு என்பது சோடியம் அசெட்டேட்டைக் குறிக்கும். வினிகரையும் சோடியம் பைகார்பனேட்டையும் இணைப்பதன் மூலம் தயாரிக்கக்கூடிய ஒரு வெள்ளை நிறமான திண்மம் சோடியம் அசிட்டேட்டு ஆகும்.
என்ற அசிட்டேட்டு எதிர்மின் அயனி கார்பாக்சிலேட்டு குடும்பத்தில் ஒரு உறுப்பினராகும். அசிட்டிக் அமிலத்தின் இணை காரமாகவும் இது கருதப்படுகிறது. அசிட்டிக் அமிலத்தை அசிட்டேட்டாக மாற்றலாம் :
இடைநிலைத் தனிமங்கள் அசிட்டேட்டுகளால் அணைவுச் சேர்மங்களாக மாற்றப்படுகின்றன. குரோமியம் அசிட்டேட்டும், அடிப்படை துத்தநாக அசிட்டேட்டுகளும் அசிட்டேட்டு அணைவுச் சேர்மங்களுக்கு உதாரணங்களாகும்.
எத்தனோயேட்டு என்று முறைபடுத்தப்பட்ட பெயர் அசிட்டேட்டுக்கு இருந்தாலும், ஐயுபிஏசி முறையிலும் அசிட்டேட்டு என்ற பெயரே நிலைபெற்று முன்நிற்கிறது .
மிகவும் அறியப்பட்ட சோரோபாடுகளில் டிப்ளோடோக்கசு மிகப் பெரியதும், நீண்ட கழுத்தைக் கொண்டதுமான நான்குகால் விலங்கு. இதன் வால் நீளமான சவுக்குப் போன்றது. இதன் முன்னங்கால்கள், பின்னங்கால்களைவிடச் சற்றுக் குட்டையானவை. இதனால் அதன் உடல் கிடையான அமைப்பில் காணப்படுகின்றது. நீண்ட கழுத்தையும், வாலையும் கொண்டு நான்கு உறுதியான கால்களில் தாங்கப்பட்ட இவ்விலங்கின் எலும்புக்கூட்டு அமைப்பு தொங்கு பாலத்தை ஒத்துக் காணப்படுகிறது. 25 மீட்டர் நீளம் கொண்ட முழுமையான எலும்புக் கூட்டில் இருந்து, டிப்ளோடோக்கசு கார்னெகீ இப்போது மிக நீளமான டைனோசோராக அறியப்பட்டுள்ளது. தற்கால
மதிப்பீடுகளின்படி டிப்ளோடோக்கசு கார்னெகீயின் எடை 10 முதல் 16 மெட்ரிக் தொன்கள் வரை இருக்கக்கூடும் எனத் தெரிகிறது., . . , , . :, . 23.
டிப்ளோடோக்கசு"' என்பது, டிப்பியோடோசிட் சோரோபாட் டைனோசோரின் அழிந்துபோன பேரினம் ஆகும். இதன் புதைபடிவங்கள் 1877 ஆம் ஆண்டில் எசு. டபிள்யூ. வில்லிஸ்டன் என்பவரால் கண்டுபிடிக்கப்பட்டது. 1878 இல் ஒத்னியேல் சார்லசு மாசு என்பவரால் உருவாக்கப்பட்ட இதன் பொதுப் பெயர் ஒரு புது-இலத்தீன் சொல். இது கிரேக்கச் சொற்களான "டிப்ளோஸ்" , "டோக்கோஸ்" என்பவற்றிலிருந்து பெறப்பட்டது. இதன் வாலுக்குக் கீழேயுள்ள, இரட்டை வளை போன்ற கவரெலும்பு காரணமாக இப்பெயர் ஏற்பட்டது. இவ்வகையான கவரெலும்புகள் டிப்ளோடோக்கடுக்கு மட்டுமே தனித்துவமானது என முதலில் நம்பப்பட்டது. பின்னர் டிப்ளோடோசிட்டின் பிற உறுப்பினங்களுக்கும், மமென்சுசோரசு போன்ற டிப்ளோசிட் சோரோபாட் அல்லாதவற்றிலும் இது இருப்பது கண்டுபிடிக்கப்பட்டது.
டைனோசோரின் இப்பேரினம், இப்போது நடு-மேற்கு வட அமெரிக்கா என அழைக்கப்படும் பகுதியில் யுராசிக் காலத்தில் வாழ்ந்தது. டிப்ளோடோக்கசுவின் புதைபடிவங்கள், நடு முதல் மேல் "மொரிசன் உருவாக்கம்" வரையில் மிகப் பொதுவாகக் கிடைக்கும் டைனோசோர் புதைவடிவங்களுள் அடங்குகின்றன. இவை பிந்திய கிமெரிஜியன் காலத்துள் அடங்கும் 154 க்கும் 152 க்கும் இடைப்பட்ட மில்லியன் ஆண்டுகளுக்கு முந்தியவை. "மொரிசன் உருவாக்கம்", அப்பட்டோசோரசு, பரோசோரசு, பிராச்சியோசோரசு, புரொன்டோசோரசு, காமராசோரசு போன்ற மிகப்பெரிய சோரோபாட் டைனோசோர்கள் ஆதிக்கம் செலுத்திய சூழல் ஆகும்.
சோரோபாட் வடிவம், நீளமான கழுத்தும் வாலும், நான்கு உறுதியான கால்கள் என்பவற்றோடு கூடிய டிப்ளோடோக்கசு மிக இலகுவாக அடையாளம் காணத்தக்க டைனோசோர் ஆகும். பல ஆண்டுகளாக இதுவே அறியப்பட்ட டைனோசோர்களில் மிக நீளமானது. அல்லோசோரசு, செராட்டோசோரசு போன்ற கொன்றுண்ணிகளுக்கு, டொப்ளோடோக்கசின் அளவு அச்சுறுத்தலாக இருந்திருக்கக்கூடும். இவ்விரு கொன்றுண்ணிகளினது எச்சங்களும் அதே படைகளில் காணப்படுவது அவை இரண்டும் டிப்ளோடோக்கசுடன் ஒரே காலத்தில் வாழ்ந்ததைக் காட்டுகிறது.
ஒரு இடத்தின் நேரம் அந்த இடத்தின் தீர்க்கரேகையைப் பொறுத்து இருக்கிறது. அந்த இடத்தில் இருந்து கிழக்கு நோக்கிச் சென்றால் கால அளவு அதிகாித்துக் கொண்டடே போகும். மேற்கு நோக்கிச் சென்றால் கால அளவு குறைந்து கொண்டே போகும். இதற்குக் காரணம் சூாியன் கிழக்கிலிருந்து மேற்காகச் செல்வதாக தோன்றுவதேயாகும். ஆனால் பூமிதான் மேற்கிலிருந்து கிழக்காகச் சுற்றுகிறது.
சனவரி 23 – 2018 காற்பந்து உலககோப்பையின் அதிகாரபூர்வமான வெற்றிக் கிண்ணம் இலங்கைக்குக் கொண்டுவரப்பட்டு கொழும்பில் 2 நாட்களுக்கு பொதுமக்கள் பார்வைக்கு வைக்கப்பட்டது. 2018 பிஃபா உலகக்கிண்ணத்தின் சுற்றுப் பயணம் இலங்கையில் இருந்து ஆரம்பித்து 52 உலக நாடுகளுக்கு எடுத்துச் செல்லப்படவுள்ளது. வரலாற்றில் முதல்தடவையாக இக்கிண்ணம் இலங்கையில் இருந்து சுற்றுப்பயணத்தை ஆரம்பிக்கின்றது.
ஏப்ரல் 4 – பிரதமர் ரணில் விக்கிரமசிங்கவிற்கு எதிரான நம்பிக்கையில்லாத் தீர்மானம் 46 மேல­திக வாக்­கு­க­ளினால் தோற்­க­டிக்­கப்­பட்­டது. எதிராக 122 வாக்குகளும், ஆதரவாக 76 வாக்குகளும் கிடைத்தன. ஐக்கிய தேசிய முன்னணியும், தமிழ்த் தேசியக் கூட்டமைப்பும் எதிராகவும், கூட்டு எதிர்க்­கட்­சியும் சுதந்­திரக் கட்­சியின் 15 பேரும், மக்கள் விடுதலை முன்னணியும் ஆதரவாக வாக்களித்தன.
மே 18 – முள்ளிவாய்க்கால் நினைவு நாள் இலங்கையின் வடக்கு, கிழக்குப் பகுதிகளிலும், உலகில் தமிழர்கள் வாழும் பல நாடுகளிலும் நினைவுகூரப்பட்டது. வட மாகாண சபை, மற்றும் மாணவர்கள் ஏற்பாடு செய்த முக்கிய நிகழ்வு கிளிநொச்சியில் இடம்பெற்றது. வட மாகாண முதல்வர் சி. வி. விக்னேஸ்வரன் ஈகைச்சுடர் ஏற்றி உரையாற்றினார்.
பெப்ரவரி 27 – சிங்கள-முசுலிம் கலவரம் அம்பாறை நகரில் ஆரம்பமானது. அம்பாறை முசுலிம்களின் உணவகங்களில் வேதிப் பொருட்கள் சேர்க்கப்பட்டன என வதந்தி பரவியதை அடுத்து பள்ளிவாசல்கள், உணவகங்கள் சிங்களவர்களினால் தாக்கப்பட்டன.
மார்ச் 2 –முசுலிம்களுக்கு எதிரான தாக்குதல்கள் கண்டி மாவட்டம் திகன பகுதில் ஆரம்பித்து கண்டியின் பல பகுதிகளுக்கும் பரவியது. இலங்கையில் அவசரகாலச் சட்டம் 10 நாட்களுக்கு அமுல் படுத்தப்பட்டது.
பெப்ரவரி 23 – 40 ஆண்டுகளுக்குப் பின்னர் முதற்தடவையாக இலங்கையில் பெரும் செலவில் தயாரிக்கப்பட்ட கோமாளி கிங்ஸ் என்ற முழுநீளத் தமிழ்த் திரைப்படம் நாடெங்கும் 50 அரங்குகளில் திரையிடப்பட்டது.
ஏப்ரல் 5 – மட்டக்களப்பு மாநகரசபைக்கு தமிழ்த் தேசியக் கூட்டமைப்பின் தியாகராஜா சரவணபவன் முதல்வராகவும், க. சத்தியசீலன் பிரதி முதல்வராகவும் தேர்ந்தெடுக்கப்பட்டனர்.
18 மே 2006ல் நேபாள நாடாளுமன்றம், பெரும்பான்மையான வாக்குகள் பெற்று, நேபாள மன்னரின் அனைத்து அதிகாரங்களை பறித்து சட்டம் இயற்றிய போது,
நேபாளத்தின் தேசிய ஒற்றுமை மற்றும் வளமைக்கு நேபாளி காங்கிரஸ் - நேபாள கம்யுனிஸ்ட் கட்சி உள்ளிட்ட ஏழு கட்சிகளின் கூட்டணி அரசு அமைப்பதற்கு நேபாள மன்னர் ஞானேந்திரா அனுமதி வழங்கினார். கிரிஜா பிரசாத் கொய்ராலா புதிய கூட்டணி அரசின் பிரதம அமைச்சரானார். இக்கூட்டணி அரசு, நேபாளத்தின் புதிய அரசியல் அமைப்புச் சட்டத்தை இயற்றுவதற்கு வசதியாக, அரசியல் அமைப்பு நிர்ணய மன்றத் தேர்தலை அறிவித்தது.
2006 நேபாள சனநாயக இயக்கம் நேபாளத்தில் நாடாளுமன்ற மக்களாட்சியை நிறுவவும், நேபாள மன்னரின் சனநாயகமற்ற நேரடி முடியாட்சியை ஒழிக்கவும், நேபாள அரசியல் கட்சிகள் ஒன்றிணைந்து போராடிய இரண்டாவது மக்கள் இயக்கம் ஆகும். இவ்வியக்கத்தினால் நாட்டை நேபாள ஜனநாயக கூட்டாட்சிக் குடியரசு என அழைக்கப்பட்டது. நேபாளத்தில் மன்னராட்சி முறை ஒழிக்கப்பட்டது. நாட்டின் முதல் குடியரசுத் தலைவராக ராம் பரன் யாதவ் பொறுப்பேறார்.
1 மே 2006ல், அரசியல் அமைப்பு நிர்ணய மன்றத்தின் தேர்தலை ஜனநாயக முறைப்படி நடத்திட மாவோயிஸ்டுகள் தலைவர் பாபுராம் பட்டாராய், நேபாள கூட்டணி அரசை வலியுறுத்தினார்.
12 மே 2006ல் நேபாள மன்னர் ஞானேந்திராவுக்கு ஆதரவான கூட்டணி அரசின் நான்கு அமைச்சர்கள் மீது, மனித உரிமை மீறல் தொடர்பான குற்றச்சாட்டுகள் சுமத்தப்பட்டதால், கூட்டணி அமைச்சரவையிலிருந்து நீக்கப்பட்டனர்.
மன்னர் ஆட்சியை ஒழித்த பிறகு, புதிய அரசியல் அமைப்பு நிர்ணய மன்றத் தேர்தலை நடத்த வலியுறுத்தி, பாபுராம் பட்டாராய் தலைமையிலான மாவோயிஸ்டு கிளர்ச்சியாளர்கள், கிரிஜா பிரசாத் கொய்ராலா தலைமையிலான கூட்டணி அரசை எதிர்த்து ஆயுதமேந்திப் போராடினார்கள்.
21 சூலை 2014 நிலவரத்தின் படி, இந்திய அரசின் பொதுத் துறை நிறுவனங்களில் 7 நிறுவனங்கள் மகாநவரத்தினம் தகுதியும், 16 நிறுவனங்கள் நவரத்தினம் தகுதியும், 71 நிறுவனங்கள் சிறு நவரத்தினம் தகுதியும் கொண்டுள்ளது. 71 சிறு நவரத்தினம் நிறுவனங்களின் நிதி நிலைமை, நிகர மதிப்பு, வருவாய், ஈட்டும் இலாப அடிப்படையில் முதல் வகை மற்றும் இரண்டாம் வகை என இரண்டாக வகைப்படுத்தியுள்ளனர்.
கடந்த ஐந்தாண்டுகளில் நிறுவனம், நிகர மதிப்பு மற்றும் வரிக்கு பிந்தைய நிகர லாபம், ஒரு பங்கின் ஈவுத்தொகை மற்றும் முலதனச் செயல்பாடு அடிப்படையில் 60% மதிப்பெண் பெற்றிருக்க வேண்டும்.
பொதுத்துறை நவரத்தின நிறுவனங்கள், இந்திய அரசின் கட்டுப்பாட்டில் ஏறத்தாழ 300 பொதுத்துறை நிறுவனங்கள் உள்ளது. அவற்றுள் 181 பொதுத்துறை நிறுவனங்களின் பங்குகள் இந்தியப் பங்குச் சந்தையில் பட்டியலிடப்பட்டுள்ளது.
நிகர சொத்து மதிப்பு மற்றும் இலாபம் ஈட்டும் அடிப்படையில் பொதுத்துறை நிறுவனங்களை, மகா நவரத்தின நிறுவனங்கள், நவரத்தின நிறுவனங்கள் மற்றும் சிறு நவரத்தின நிறுவனங்கள் என மூன்றாக வகைப்படுத்தப்பட்டுள்ளது.
இந்திய அரசியலமைப்புச் சட்டம் உறுப்பு 15 தமது குடிமக்களிடம் அரசு சாதி, மதம், பால், பிறப்பிடம் இவற்றின் அடிப்படையில் எந்த வேறு பாட்டையும் காட்டக் கூடாது என்று விதிக்கிறது. உறுப்பு 14 சட்டத்தின் முன் அனைவரும் சமம், சட்டங்களினால் அனைவருக்கும் பாதுகாப்பு என்று பொதுவான கருத்து கூறப்பட்டுள்ளது. அரசு தமது குடிமக்களிடம் வேறுபாடு காட்டக்கூடாது என்று விதித்தாலும் இதற்கு விதிவிலக்காக சமுதாயத்திலும் கல்வியிலும் பின் தங்கியவர்களுக்காக சிறப்பு சலுகைகள் வழங்கி சட்டம் இயற்றலாம் என்றும் அரசியலமைப்புச் சட்டம் அனுமதிக்கறது.
உறுப்பு 15 : கடை, பொது ஒய்வு விடுதிகள், உணவு விடுதிகள் பொது பொழுது போக்கு இடங்களை குடிமக்கள் அணுகும் பொழுது மதம் சாதி, பால் பிறப்பிடம் இவற்றின் அடிப்படையில் தடைவிதிப்பதோ, நிபந்தனை விதிப்பதோ கூடாது. அது போலவே அரசு நிதியால் ஏற்படுத்தப்பட்ட பொது பயன்பாடுகள் கிணறுகள் சாலைகள் போன்றவற்றின் பயன்பாட்டிலும் சாதி, மதம், பால் பிறப்பிடம் இவற்றின் அடிப்படையில் எவ்விதமான பாகுபாடும் காட்டக் கூடாது.
இந்திய அரசியலமைப்பில் மதம், சாதி, பால், இனம் மற்றும் பிறப்பிடத்தின் அடிப்படையில் வேறுபாடுகாட்டக் கூடாது. ஆனால் இதற்கு சில விதி விலக்குகளும் உண்டு
பூர்ணா ஜெகன்நாதன் என்பவர் அமெரிக்க நடிகை மற்றும் தயாரிப்பாளர் ஆவார். டெல்லி பெல்லி எனும் இந்தித் திரைப்படத்தில் முக்கியக் கதாப்பாத்திரத்தில் நடித்துள்ளார். மேலும் நிர்பயா எனும் நாடகத்தைத் தயாரித்தார். அதனை எழுதி இயக்கியவர் ஈல் ஃபேர்பர் . இதன் மையக் கருவானது பாலியல் வன்முறைகளுக்கு எதிரான மௌனத்தை களைவது ஆகும். இவரின் நாடகமானது 2013 ஆம் ஆண்டின் பன்னாட்டு மன்னிப்பு அவை விருதினைப் பெற்றது. இதனை டெலிகிராப் பத்திரிகையானது நீங்கள் திரையரங்கில் இதுவரை பார்த்ததிலேயே சிறப்பானதொரு அனுபவத்தைப் பார்க்க இருக்கிறீகள் எனக் கூறியது. ஃபெமினா இதழ் 2012 ஆம் ஆண்டில் இந்தியாவின் அழகிய 50 பெண்களின் பட்டியலில் இவருக்கு 10 ஆவது இடம் கிடைத்தது. 2014 ஆம் ஆண்டில் சக்திவாய்ந்த 50 பெண்களின் பட்டியலில் இவருக்கும் இடம் கிடைத்தது. மேலும் இவர் நாடோடி , நெற்ஃபிளிக்சு , எச்பிஓ குழுமத்தின் அறை 104 போன்றவற்றில் நடித்துவருகிறார்.
டெல்லி பெல்லி திரைப்படத்தில் நடித்தற்காக சிறந்த பெண் துணை நடிகைக்கான ஸ்டார்டஸ்ட் விருதைப் பெற்றார். 2014 ஆம் ஆண்டில் வெர்வெ எனும் இதழ் வெளியிட்ட இந்தியாவின் 50 சக்திவாய்ந்த பெண்களின் பட்டியலில் இவருடைய பெயரும் இடம் பெற்றது. ஃபெமினா இதழின் இந்தியாவின் 50 அழகிகள் பட்டியலில் இவருக்கு 10 ஆவது இடம் கிடைத்தது. வோக் வெளியிட்ட சிறந்த பாங்கு பெண்களின் பட்டியலில் 2012,2014, 2015 ஆம் ஆண்டுகளில் இவருடைய பெயர் இடம் பெற்றிருந்தது. 2014 ஆம் ஆண்டுகளில் கிரேசியா விருதுகளில் சிறந்த ஆடை அணிபவருக்கான விருது கிடைத்தது. டேசி கிளப் 2011, 2013 ஆம் ஆண்டுகளில் உலக அளவில் நடத்திய வாக்கெடுப்பில் அமைதியான 50 இந்திய பெண்களில் இவருக்கும் இடம் கிடைத்தது. விலங்குகளை நன்முறையில் நடத்த விழைகின்ற மக்கள் என்பதில் தூதராகவும் உள்ளார்.
பூர்ணா ஜெகன்நாதனின் பெற்றொர் இந்திய தூதரகத்தில் பணிபுரிந்தனர். இவர் தூனிஸ், தூனிசியாவில் பிறந்தார்.பாக்கித்தான், அயர்லாந்து, பிரேசில், இந்தியா, மற்றும் அர்கெந்தீனா போன்ற நாடுகளிலும் வாழ்ந்துள்ளார். இவர் ஆங்கிலம், எசுப்பானியம், போர்த்துக்கேய மொழி, இந்தி, தமிழ் ஆகிய மொழிகள் தெரிந்தவர். தன்னுடைய கல்லூரிப் படிப்பை பிரேசிலில் உள்ள பிரேசிலியா எனும் பல்கலைக்கழகத்தில் துவங்கினார். ஆனால் மேரிலன்ட் பல்கலைக்கழகத்தில் ஊடகவியலில் பட்டம் பெற்றார். தன்னுடைய மேற்படிப்பை நடிகர்களின் படமனை எனும் உலகப் புகழ் பெற்ற நாடகப் பள்ளியில் பயின்றார். ஆனால் முதல் வருடத்துடன் படிப்பை நிறுத்திக் கொண்டார்.
பூர்ணா ஜெகன்நாதன் சில தொலைக்காட்சி நிகழ்ச்சிகளில் குறிப்பாக அட்டை வீடு , சட்டம் ,ஒழுங்கு: பாதிக்கப்பட்டவர்களின் தொகுப்பு போன்றவற்றில் நடித்துள்ளார். மேலும் தலைப்பற்ற பிப்பா வெள்ளைத் திட்டம் எனும் திரைப்படத்தில் முக்கியக் கதாப்பாத்திரத்தில் நடிக்க உள்ளார். இந்தத் திரைப்படத்தை எ24 பிலிம்ஸ் நிறுவனம் தயாரிக்கிறது.
செப்டம்பர் 2016 இல் ஜெகன்நாதன் நாடோடி எனும் தொடரில் நடிக்க இருப்பதாக அதிகாரப்பூர்வமான அறிவிப்பு வெளிவந்தது. நயோமி வாட்ஸ் இயக்கிய இந்தத் தொடரை நெற்ஃபிளிக்சு தயாரித்து சூன் 30, 2017 இல் வெளியிட்டது.
கனிஷ்கர் பேழை குசானப் பேரரசர் கனிஷ்கர், தற்கால பாகிஸ்தானின் கைபர் பக்துன்வா மாகாணத்தில் உள்ள பெஷாவர் நகரத்திற்கு அருகில் உள்ள சாஜி கி தேரி எனுமிடத்தில் நிறுவிய கனிஷ்கரின் தூபி இருந்த இடத்தில்,
1908 - 1909களில் அகழ்வாராய்ச்சி செய்த போது பௌத்தச் சின்னங்கள் கொண்ட அழகிய செப்புப் பேழை கிடைத்தது. அதற்கு கனிஷ்கர் பேழை எனப்பெயரிடப்பட்டது. பௌத்த நினைவுச் சின்னங்கள் கொண்ட இப்பேழை பேரரசர் கனிஷ்கரின் ஆட்சிக் காலத்தில் கிபி 127ல் உருவாக்கப்பட்டது.
பேழையின் மூடிப் பகுதியில் கௌதம புத்தரை வணங்கும் நிலையில் பிரம்மாவும், இந்திரனின் உருவங்கள் பொறிக்கப்பட்டுள்ளது. பேழையின் மூடியின் ஓரத்தில் பறக்கும் அன்னப் பறவைகளுடன் உள்ளது. மேலும் பேழையின் மறு பக்கத்தில் அமர்ந்த நிலையில் இருக்கும் புத்தருக்கு அருகில் போதிசத்துவர்கள் மற்றும் தேவதைகளின் உருவங்களும் பொறிக்கப்பட்டுள்ளது. பேழையின் தேவதைகள் மற்றும் மலர்மாலை கிரேக்க ஹெலனியக் கலை வடிவில் பொறிக்கப்பட்டுள்ளது.
கனிஷ்கரின் பேழையின் மேற்புறத்தில் இந்திரன், கௌதம புத்தர் மற்றும் பிரம்மா உருவங்களும், அடிப்புறத்தில் பாரசீக சமய சந்திரன் மற்றும் சூரிய தேவர்களுக்கு நடுவில் கனிஷ்கரின் உருவம், பறக்கும் அன்னம், போதிசத்துவர்கள் மற்றும் தேவதைகளின் உருவங்களுடன் இப்பேழை வடிவமைக்கப்பட்டுள்ளது.
1908 - 1909ல் பிரித்தானிய தொல்லியல் அறிஞர் டேவிட் பிரய்னார்டு ஸ்பூனர் என்பவர் தலைமையில், கனிஷ்கரின் தூபி அமைந்த இடத்தில் அகழாய்வு செய்த போது, கனிஷ்கரின் செப்புப் பேழையும், அதனுள் இருந்த கௌதம புத்தரின் மூன்று உடைந்த எலும்புத் துண்டுகளையும் கண்டெடுத்தார்.
பேழையில் இருந்த கௌதம புத்தரின் மூன்று புனித எலும்புத் துண்டுகள் மட்டும், மியான்மர் நாட்டின், மண்டலை நகரத்தின் மலைப்பகுதியில் உள்ள ஒரு பௌத்த விகாரையில் பௌத்தர்களின் வணக்கத்திற்கு வைக்கப்பட்டுள்ளது.கனிஷ்கரின் பேழையில் காந்தாரி எழுத்தில் குறிப்புகள் உள்ளது.
பார்ச்சூன் இந்தியா 500 தகுதி வரிசை என்பது சமீபத்திய விற்பனை மற்றும் மொத்த வருவாயின் அடிப்படையில் இந்தியாவிலுள்ள முதல் 500 பெரும் நிறுவனங்களின் தொகுப்பாகும். இந்த தகுதிவரிசை ஆண்டுதோறும் பார்ச்சூன் பத்திரிகையினால் வெளியீடப்படுகிறது. பார்ச்சூன் இந்தியாவானது, சீனா, துருக்கி, கொரியா, இந்தோனேசியா, கீரிஸ் ஆகிய நாடுகளின் உள்ளூர் பதிப்புகளைப் தொடர்ந்து வெளிவரும் ஆறாவது சர்வதேச பதிப்பு ஆகும்.
பார்ச்சூன் இந்தியா மாதாந்திர பத்திரிக்கையாக ஆங்கிலத்தில் வெளிவருகிறது. இதன் பதிப்பு உரிமமானது பார்ச்சூன்ப திப்பாளர் டைம் குழுமம் மற்றும் இந்தியாவின் பெரிய ஊடக குழுமமான கொல்கத்தாவைச்-சார்ந்த ஏபிபி குழுவிற்கு இடையே ஏற்பட்ட ஒப்பந்தம் மூலம் நடைமுறையில் உள்ளது. பார்ச்சூன் இந்தியாவின் முதல் பதிப்பு செப்டம்பர் 2010ல் வெளியிடப்பட்டது.
டாடா கன்சல்டன்சி சர்வீசஸ் , விப்ரோ , இன்போசிஸ் , ஹெச்சிஎல் டெக்னாலஜிஸ் லிமிடெட் , சத்யம் கணினி சேவைகள் மற்றும் டெக் மஹிந்திரா போன்ற தகவல்தொழில் நுட்ப நிறுவனங்கள் பார்ச்சூன் 500 பட்டியலில் இடம்பெறுகிறது.
ஜீ பொழுதுபோக்கு நிறுவனங்கள் , சன் டிவி நெட்வொர்க் , ஹெச்டி மீடியா , நெட்வொர்க் 18 மற்றும் டிஷ் டிவி போன்ற ஊடக நிறுவனங்கள் பார்ச்சூன் இந்தியா 500 பட்டியலில் இந்தியாவின் பெரிய நிறுவனங்களாக திகழ்கிறது.
இந்திய எண்ணெய் கழகம் முதலிடமும், ரிலையன்ஸ் இண்டஸ்ட்ரீஸ் இரண்டாமிடமும், அடுத்த மூன்று இடங்களை ஸ்டேட் பாங்க் ஆப் இந்தியா, டாடா கன்சல்டன்சி சர்வீசஸ், ராஜேஸ் இண்டஸ்ட்ரீஸ் பெறுகிறது.
இந்திய எண்ணெய் கழகம், ரிலையன்ஸ் இண்டஸ்ட்ரீஸ் மற்றும் பாரத் பெட்ரோலியம் கார்ப்பரேஷன் இரண்டாவது ஆண்டு பட்டியலில் ஆதிக்கம் செலுத்துகிறது.
விஸ்வேஷ்வர பிரசாத் கொய்ராலா , நேபாளத்தின் 22வது பிரதம அமைச்சராக 1959 - 1960களில் செயல்பட்ட இவர் நேபாளி காங்கிரஸ் கட்சியின் தலைவராகவும் இருந்தவர். இவரது உடன்பிறந்தவர்களான மாத்ரிக பிரசாத் கொய்ராலாவும், கிரிஜா பிரசாத் கொய்ராலாவும் நேபாள பிரதம அமைச்சர்களாக பதவி வகித்தவர்கள். இவர் நேபாளத்தின் அரசியல்வாதியாகவும், சிறந்த எழுத்தாளராகவும் விளங்கியவர்.
இந்திய விடுதலைப் போராட்ட வீரர்களுடன் நெருங்கிய தொடர்பில் இருந்ததால், இவரையும், இவரது உடன்பிறந்தவரான மாத்ரிக பிரசாத் கொய்ராலாவையும், பிரித்தானிய இந்திய அரசு கைது செய்து மூன்று மாதம் சிறையில் அடைத்தது.
1934ல் பனரஸ் இந்து பல்கலைக்கழகத்தில் பொருளாதாரம் மற்றும் அரசியல் படிப்பில் இளநில பட்டம் பெற்றார். 1937ல் கொல்கத்தா பல்கலைக்கழகத்தில் சட்டப்படிப்பு முடித்து, டார்ஜிலிங் நகரத்தில் வழக்கறிஞர் தொழில் நடத்தினார்.
நேபாளத்தில் 104 ஆண்டுகால ராணா வம்சத்தின் பரம்பரை பிரதம அமைச்சர் பதவி நீக்கக் கோரி 1951 நேபாள புரட்சியை விஸ்வேஷ்வர பிரசாத் கொய்ராலா மக்களிடையே பரப்பினார். இப்புரட்சியின் விளைவாக அக்டோபர், 1951ல் ராணா வம்சத்தின் இறுதி பிரதம அமைச்சராக இருந்த மோகன் சம்செர் ஜங் பகதூர் ராணா பதவி நீக்கம் செய்யப்பட்டு, இவரது மூத்த சகோதர் மாத்ரிக பிரசாத் கொய்ராலா, பிரதம அமைச்சராக நேபாள மன்னர் மகேந்திரா நியமித்தார்.
விஸ்வேஷ்வர பிரசாத் கொய்ராலா, முதன் முறையாக நாடாளுமன்ற ஜனநாயக முறைப்படி தேர்ந்தெடுக்கப்ப்பட்ட முதல் நேபாளப் பிரதமர் ஆவார். பதினெட்டு மாத கால பிரதமர் பதவியில் இருந்த போது, நேபாள மன்னர் மகேந்திராவின் ஆணையின் படி, கைது செய்யப்பட்டு சிறையில் அடைக்கப்பட்டவர். இவரது பெரும்பாலான வாழ்க்கை சிறையில் கழிப்பதும், நாடு கடத்தப்படுவதுமாக இருந்தது. இதனால் இவரது உடல் நிலை பாதிக்கப்பட்டது.
9 மார்ச் 1947ல் விராட்நகரில் நடைபெற்ற சணல் ஆலைத் தொழிலாளர்கள் போராட்டத்தை தூண்டியதற்காக, பி. பி. கொய்ராலாவும், கிரிஜா பிரசாத் கொய்ராலாவும், மற்றும் நேபாளி காங்கிரஸ் தலைவர்களையும் கைது செய்து, 21 நாட்கள் கால்நடையாக நேபாளத் தலைநகரம் காத்மாண்டிற்கு அழைத்துச் செல்லப்பட்டனர். மகாத்மா காந்தியின் கோரிக்கையின் படி, ஆகஸ்டு, 1947ல் அனைவரையும் நேபாள அரசு விடுவித்தது.
1947ல் பி. பி. கொய்ராலா, நேபாளம் சென்று நேபாளி தேசிய காங்கிரஸ் கட்சியை நிறுவினார். பின்னர் அக்கட்சியின் பெயர் நேபாளி காங்கிரஸ் எனப் பெயர் மாற்றம் செய்யப்பட்டது.
1959ல் நடைபெற்ற நாடாளுமன்றத் தேர்தலில் வென்ற நேபாளி காங்கிரஸ் கட்சியின் சார்பாக, விஸ்வேஷ்வர பிரசாத், மே, 1959ல் நேபாள பிரதம அமைச்சராக தேர்ந்தெடுக்கப்பட்டார்.
எலிஸபெத் ஏஞ்ஜெலா மார்க்ரெட் போவ்ஸ் லயோன் அவரது பெற்றோருக்குப் பிறந்த பத்துக் குழந்தைகளில் ஒன்பதாவது குழந்தை ஆவார். இவரது பெற்றோர் க்ளாட் போவ்ஸ் - லயோன், லார்டு க்ளாமிஸ் மற்றும் சிசிலியா கேவண்டிஷ் - பெண்டின்ங் ஆவர். இவர் பிறந்த இடம் பற்றிய தகவல் இதுவரை சரியாகத் தெரியவில்லை, இருந்தாலும் இவர் வெஸ்ட்மினிஸ்டர்ஸ் எனும் இடத்தில் அல்லது மருத்துவமனைக்கு அவரசர ஊர்தியில் செல்லும்போது அல்லது இலண்டனின் போர்ப்ஸ் ஹவுஸ் அல்லது லூஸியா ஸ்காட்டில் பிறந்திருக்கலாம் எனக் கருதுகின்றனர். கிட்சின் ஹெர்ட்போர்ஷ்யரில் இவரது பிறப்பு பதிவு செய்யப்பட்டுள்ளது. 1900 செப்டம்பர் 30 அன்று உள்ளூர் தேவாலயத்தில் ஞானஸ்தானம் செய்யப்பட்டது. இவரது 14 வது பிறந்தநாளில் இங்கிலாந்து ஜெர்மனியின் மீதான போரை அறிவித்தது. இவரது நான்கு சகோதரர்களும் போரில் பங்குபெற்றனர்.
ஜார்ஜ் அரசரின் இரண்டாம் மகனான இளவரசர் ஆல்பட் இவரைத் திருமணம் செய்து கொள்ள வேண்டும் என்ற விருப்பத்தினைத் தெரிவித்த போது இவர் ஏற்க மறுத்துவிட்டார். 1922 பெப்ருவரி மாதம் நடந்த இளவரசர் ஆல்பட்டின் சகோதரியின் திருமணத்தின் போதும் இளவரசர் ஆல்பட் இவரிடம் தன் திருமண வேட்கையை வெளிப்படுத்தினார். பின்னர் இளவரசர் ஆல்பட் வேறு யாரையும் மணப்பதில்லை என அறிவித்ததும் அவரது தாயார் இராணி மேரி இவரைக் கண்டு பேசி திருமணத்திற்குச் சம்மதிக்க வைத்தார். அதன் பின்னர் 26 ஏப்ரல் 1923 ஆம் ஆண்டு இவர்களது திருமணம் நடந்தது. திருமணத்தின் பின்னான விருந்தை புகழ்பெற்ற சமையல் நிபுணர் கேப்ரியல் ட்சுமி தயாரித்திருந்தார். 1984 ஆம் ஆண்டில் இவருக்கு மார்பகப் புற்றுநோய் இருப்பது கண்டுபிடிக்கப்பட்டது.
எலிஸபெத் ஏஞ்ஜெலா மார்க்ரெட் போவ்ஸ் லயோன் ஆறாம் ஜார்ஜ் மன்னரின் மனைவியாவார். மேலும் எலிஸபெத் அரசி மற்றும் இளவரசி மார்க்ரெட் ஆகியோரின் தாயும் ஆவார். இவர் ஐக்கிய ராச்சியத்தின் இராணியும் ஆவார். 1923 ஆம் ஆண்டில் ஜியார்ஜ் அரசர் மேரி இராணியின் மகனை மணந்தார். 1936 ஆம் ஆண்டில் இவரது கணவரின் சகோதரர் எட்வர்ட் அமெரிக்கவின் வாலிஸ் எட்வர்டை திருமணம் செய்ததால் இவரது கணவர் அரசரானார். எனவே இவர் ஐக்கிய ராச்சியத்தின் இராணியாக முடிசூட்டப்பட்டார்.
தன் இளவயது வாழ்க்கையில் பெரும்பகுதியை செயிண்ட் பால் வால்டன் எனும் கிராமத்தில் கழித்தார். அவரது எட்டாவது வயதுவரை வீட்டிலிருந்தே கல்வி கற்றார். பின்னர் இலண்டன் சென்று கல்வி பயின்றார். இவர் இலக்கியத்தினையும் விவிலியத்தையும் ஆர்வமுடன் கற்றார்.
கர-தூஷணர்களின் வதையால், நிறைவேறாத தன் நோக்கத்தை சூர்ப்பனகை, இலங்கைச் சென்று, இராவணனிடம், சீதையின் பேரழகையும், மனிதப் பிறவிகளான இராம - இலக்குவனர்கள் தமக்களித்த தண்டனையையும் உரைத்தாள். இராவணனுடன் பஞ்சவடியை அடைந்த மாரீசன், தங்க மான் வடிவில் சீதை முன் உலாவினான். தங்க மானை பிடித்துத் தர இராமரிடம் கேட்ட போது, இலக்குவன், இது மாய மான் என்றார். ஆனால் சீதை வலியுறுத்தி கேட்டதால், இராமர் தங்க மானைப் பிடித்து, சீதைக்குப் பரிசளிக்க விரும்பினார். இராமர் தங்க மான் வடிவில் வந்த அரக்கன் மாரீசன் மீது அம்பெய்திய போது, இலக்குமணா என அலறியவாறே இறந்தான்.
பஞ்சவடியில் தங்கியிருந்த இராமனைக் கண்ட சூர்ப்பனகைக்கு, இராமனை அடைய விரும்பியது. சூர்ப்பனகையின் விருப்பத்தை இராமன் மறுத்ததால், இலக்குவனிடம் தன் காதலை கூறியது. சீதையின் பொருட்டு, இருவரும் தன் காதலை ஏற்கவில்லை எனக் கருதிய சூர்ப்பநகை, சீதையை விழுங்க முயற்சிக்கையில், இராமரின் ஆணைப்படி, இலக்குவன், சூர்ப்பனகையின் காதுகளையும், மூக்கையும் வாளால் வெட்டியது. இதனால் அவமானம் அடைந்த சூர்ப்பனகை, பழி தீர்க்க, இராவணனின் தம்பியர்களான கரன் மற்றும் தூஷணன் ஆகியவர்களிடம், சீதையைக் கவர்ந்து, இராம - இலக்குவர்களை கொல்லத் தூண்டினாள்.
இவ்வலறல், இராமனிடமிருந்து வந்த அபயக் குரல் எனக்கருதிய சீதை, இராமரை அபாயத்திலிருந்துக் காக்கச் செல்ல பணித்தாள். இலக்குவன், இது மாய மான் வடிவில் வந்த அரக்கனின் குரல் என்று கூறியும், சீதை, இராமரைக் காக்க உடனே விரைந்து செல்லப் பணித்தாள். இக்கூக்குரல் அரக்கனின் சதித்திட்டம் என்று உணர்ந்த இலக்குவன், காட்டில் தனிமையில் இருக்கும் சீதையை அரக்கர்களிடமிருந்து காக்க வேண்டி, குடிலைச் சுற்றிலும் இலட்சுமணன் கோடு கிழித்து, இதனை தாண்டி வெளியே வரவேண்டாம் என உரைத்தான்.
விராதன் முற்பிறவியில் தும்புரு எனும் கந்தர்வர் ஆவான். குபேரனின் சாபத்தால் அரக்கனாகிக் தண்டகாரண்யம் காட்டில் திரிந்தது வாழ்ந்து, இராமாவதாரத்தின் போது இராமன் கையால் இறந்து, சாபவிமோசனம் பெறும் தன்மை இவனுக்கு இருந்தது.
சீதையுடன் இராம – இலக்குமணர்கள் தண்டகாரண்யத்தில் வாழ்ந்திருந்த போது விராதன், சீதையை கவர்ந்து சென்றான். இதனை கண்ட இராம -இலக்குமணர்கள் விராதனின் இரண்டு கைகளை வெட்டி, பெரிய குழி வெட்டி உயிருடன் புதைத்தனர்.
தண்டகாரண்யத்தில் வாழ்ந்த முனிவர்களுக்கு, அரக்கர்களின் தீமைகளிலிருந்து காக்க இராமன் அபயம் அளித்தார். அகத்தியரைச் சந்தித்த இராமருக்கு, மந்திர ஆயுதங்கள் வழங்கினார். அகத்தியர் அறிவரைப் படி, இராம, இலக்குவனர், சீதை பஞ்சவடி சென்றனர். அங்கு ஜடாயுவைச் சந்தித்து நட்பு பாராட்டினர். பஞ்சவடியில் இலக்குவன், இராமர் - சீதை தங்குவதற்கு குடிலை அமைத்தார்.
ஆரண்ய காண்டம் தசரதன், கைகேயிக்கு வழங்கிய வரத்தினால், இராமர் பதினான்கு ஆண்டு காடுறை வாழ்க்கைகாக வனம் செல்லும் போது, இலக்குவன் மற்றும் சீதை இராமருடன் செல்கின்றனர். இராம - இலக்குவனர்கள், காட்டில் சித்திரகூடத்தில் தங்கியிருக்கையில், அத்திரி - அனுசுயா முனி இணையர்களின் விருப்பப்படி, அரக்கர்களிடமிருந்து ரிஷிகளையும், வேள்விகளையும் காக்க வேண்டி தண்டகாரண்யம் பகுதியை அடைகின்றனர்.
இலக்குவன், இராமனைத் தேடிச் சென்ற வேளையில், இராவணன் துறவிக் கோலத்தில், சீதையின் குடிலை அடைந்து யாசகம் கேட்ட போது, சீதை இலட்சுமணன் வரைந்த கோட்டைத் தாண்டி பிச்சையிட வந்த போது, இராவணன் சீதையை கவர்ந்து வான்வெளியில் சென்றான். இந்நிகழ்வைக் கண்ட ஜடாயு பறவை, சீதையைக் காப்பாற்ற, இராவணனுடன் போரிட்டதால், மூர்ச்சையடைந்து தரையில் வீழ்ந்தது.
இறந்தது தங்க மான் அல்ல, அரக்கன் என அறிந்த இராம - இலக்குவனர்கள், குடிலை நோக்கித் திரும்பிய போது, சீதையை காணாது வருந்தும் வேலையில், மரணத்தருவாயில் இருந்த ஜடாயு, சீதையை, இராவணன் வான் வழியாக இலங்கைக்கு கவர்ந்து சென்றதைக் கூறி மடிந்தது. இராமரின் அருளால் ஜடாயு மோட்சம் அடைந்தது.
ஸ்வீடனின் கோட்டன்பேர்க்கில் பிறந்தவர், சால்மேர்ஸ் பல்கலைக்கழகத்தில் தொழில்துறை பொருளியல் மற்றும் தொழில்நுட்ப மேலாண்மைகளில் பட்டம் பெற படித்து வந்தார். 2010 இல், பல்கலைக்கழக படிப்பின் போது, அவர் பியூடைபை என்ற பெயரில் ஒரு யூடியூப் கணக்கை பதிவு செய்தார். அடுத்த ஆண்டு அவரது பட்டப்படிப்பில் ஆர்வம் இல்லாமல் இருந்ததால் சால்மர்ஸ் பல்கலைக் கழகத்திலிருந்து வெளியேறி, அவரது பெற்றோருக்கு கலக்கத்தை ஏற்படுத்தி இருந்தார். ஸ்காண்டிநேவியாவில் ஒரு விளம்பர நிறுவனத்துடன் ஒரு தொழிற்பயிற்சி பெறுவதில் தோல்வியுற்ற பிறகு, அவர் தனது யூடியூப் சேனலுக்கான உள்ளடக்கத்தை உருவாக்குவதில் கவனம் செலுத்த முடிவு செய்தார். அவர் யூடியூபில் வீடியோக்களைச் செய்வதற்கு நிதி பெற, தனது போட்டோ ஷாப் கலைத் திட்டங்களை அச்சிட்டு விற்பனை செய்தும் மற்றும் ஹாட் டாக் ஸ்டாண்டில் பணிபுரிந்தும் நிதி திரட்டினார்.
பியூடைபையின் சேனலுக்கு ஆதரவு பெருக, விரைவாக இணைய சந்தாதாரர்கள் கூடினார்கள். ஜூலை 2012 இல், அவரது சேனல் ஒரு மில்லியன் சந்தாதாரர்களை விஞ்சியது. ஆரம்பத்தில், பல-சேனல் வலையமைப்பான மாச்சினிமாவுக்கு பியூடைபை ஒப்பந்தம் செய்தார். மச்சினிமா நெட்வொர்க்குடன் அதிருப்தி அடைந்த பிறகு, மேக்கர் ஸ்டுடியோவுடன் கையெழுத்திட்டார், மேக்கர்ஸின் சப் நெட்வொர்க்குகளான போலார்ஸ் மற்றும் அதன் பின்னர், ரெவ்மொட் ஆகியோரின் கீழ் அவரது சேனலை வைத்திருந்தார். யூடியூப் இல் தனது பதிப்புகளுக்காக, பியூடைபை பெரிதும் பாராட்டப்பட்டார். சில சந்தர்ப்பங்களில் சர்ச்சையையும் ஏற்படுத்தியது. பியூடைபின் பல வீடியோக்களில் யூத-எதிர்ப்புவாதத்தின் மீதான குற்றச்சாட்டுகள், 2017 இன் முற்பகுதியில் சர்ச்சையை ஏற்படுத்தின. டிஸ்னி இயக்கும் மேக்கர் ஸ்டுடியோஸ் அவருடன் தங்கள் கூட்டணியை முறித்துக்கொண்டது.
பியூடைபின் வர்ணனைகள் இண்டி - விளையாட்டுகள் விற்பனைக்கு மிக சாதகமான விளைவைக் கொண்டிருந்தன. உதாரணமாக மெக் - பிக்செல் இன் உரிமையாளர்கள் கூறியதாவது, "அந்த நேரத்தில் மெக் - பிக்செல் க்கு மிகப்பெரிய சக்தியானது 'லெட்'ஸ் ப்ளே' வீடியோக்கள், பெரும்பாலும் ஜெஸ்ஸி காக்ஸ் மற்றும் பியூடைபை உடைய வீடியோக்கள் ஆகியவையாகும். பியூடைபை ஸ்லெண்டரின் பதிப்புகளான எட்டு பக்கங்கள் மற்றும் ஆடு சிமுலேட்டர் ஆகியவையின் விற்பனையையும் உறுதிப்படுத்தினார். பியூடைபை இன் சேனலில் இடம்பெற்றுள்ள விளையாட்டுக்கள் வணிக ரீதியான வெற்றிக்கு பங்களிப்பு செய்ததாகக் கூறப்பட்டாலும், "நான் விளையாடுவதை விரும்பவில்லை, விற்பனை செய்வதை நான் விரும்பவில்லை" என்றார்.